হাফেজ আল-আসাদ
হাফেজ আল-আসাদ (আরবিঃ حافظ الأسد , "হাফিজ আল-আসাদ") প্রায় তিন দশক যাবত সিরিয়ার রাষ্ট্রপতি ছিলেন। হাফেজ এমন এক সময় সিরিয়ার হাল ধরেন যখন দেশটির প্রশাসন অভ্যুত্থান, পাল্টা-অভ্যুত্থানে জর্জরিত ছিল। হাফেজ রাষ্ট্রপতিত্ব গ্রহণের পর সিরিয়ায় সামরিক ও রাজনৈতিক স্থিতিশীলতা ফিরে আসে। সিরিয়ার বর্তমান রাষ্ট্রপতি বাশার আল-আসাদ হাফেজ আল-আসাদের পুত্র যিনি ২০০০ সালে পিতার মৃত্যুর পর সর্বসম্মত ভাবে দেশটির দায়িত্ম গ্রহণ করেন।
হাফেজ আল-আসাদ
তবে দমননীতির দিক থেকে সিরিয়া কখনওই তার পার্শ্ববর্তী ইরাককে ছাড়িয়ে যায়নি। ইরাক সেসময় হতেই সেখানকার বাথ পার্টি কর্তৃক শাসিত হচ্ছিল যার নেতা ছিলেন সাদ্দাম হুসাইন। সাদ্দাম হুসাইন উদ্দেশ্য বিশেষে সরকারী বিভিন্ন সংস্থার দ্বারা জনমনে ভীতি সৃষ্টি করতেন। এক্ষেত্রে হাফজ শাসিত সিরিয়ার কার্যপদ্ধতি ইরাকের তুলনায় কিছুটা সূক্ষ্ম ছিল। হাফেজ প্রশাসন ভিন্ন মতাবলম্বী ও ভিন্ন আদর্শের সিরীয়দের সাথে প্রাথমিক ভাবে সমঝোতায় পৌছবার চেষ্টা করত। সমঝোতা ব্যার্থ হলেই শুধুমাত্র শক্তি প্রয়োগের কথা ভাবা হত, তার আগে নয়।